Pertas ir Kinrosas
Pertas ir Kinrosas (angl. Perth and Kinross, škot. gėl. Peairt agus Ceann Rois) – sritis Škotijos centrinėje dalyje. Ribojasi su Aberdynšyru, Hailandu, Angusu, Ergailu ir Biutu, Dandžiu, Klakmananširu, Sterlingu ir Faifu. Administracinis centras – Pertas. Sritis didžiaja dalimi, nors ir ne tiksliai, atitinka ankstesnes Pertšyro ir Kinrosšyro apskritis. 1975 m. Pertšyras ir Kinrosšyras buvo sujungti į vieną apygardą Teisaido regione, 1996 m. po nedidelių ribų pakeitimų tapo viena sritimi.